নরসিংদী, ১০ জুলাই (শীর্ষ নিউজ ডটকম): ইসলামী আন্দোলনসহ সমমনা ১২টি ইসলামী দল আহূত ৩০ ঘণ্টার হরতালের প্রথম দিন আজ রোববার নরসিংদীতে ইসলামী আন্দোলনের ৩৩ নেতাকর্মীকে আটক করা হয়েছে। এছাড়া পুলিশি বাধায় ইসলামী দলগুলো রাস্তায় নামতে পারছে না।  জানা গেছে, রায়পুরা থানা সভাপতি হাজী মো. শামসুল হক, সাধারণ সম্পাদক শিপন মোল্লাসহ ৩৩ নেতাকর্মীকে পিকেটিং করার সময় পুলিশ জেলার বিভিন্ন স্থান থেকে আটক করেছে।  ঢাকা-সিলেট মহাসড়ক দিয়ে দূরপাল্লার কোনো যানবাহন চলাচল করেনি। শহরে দোকানপাট ছিল বন্ধ।  (শীর্ষ নিউজ  ডটকম/প্রতিনিধি/রাজ/১৩.৪২ ঘ.)